Stella ateljeedes ja poodides kasutatakse tuuleenergiat ning tööreisidel  eelistab ta elektriautosid. Intrigeeriv on ka asjaolu, et tema kollektsioonides ei leidu nahka ega karusnahka. Meedia tähelepanu on pälvinud Stella aktsioonid, mille käigus saadeti tuntud ametivendadele (näiteks Lagerfeldile ning Dolcele & Gabbanale) videoid loomade julmast kohtlemisest karusnahafarmides. "Minu arvates on moes töötavad inimesed küllaltki südametud. Miks muidu kasutaksid nad nahka ja karusnahka?" põrutas McCartney ühes intervjuus.